**Stéphanie Marie Élisabeth Grimaldi**, nada en Mónaco o 1 de febreiro de 1965, é a filla máis nova dos príncipes Rainiero III e Grace de Mónaco. Traballou temporalmente como cantante, deseñadora de traxes de baño, modelo e artista.

Traxectoria
-----------

### Primeiros anos

Estefanía naceu en 1965 no Palacio do Príncipe de Mónaco, terceira e último filla do príncipe Rainiero III de Mónaco e de Grace Kelly. A súa madriña de bautismo foi a súa curmá Elizabeth Ann de Massy, filla da princesa Antonieta, mentres que o seu tío materno, John Brendan Kelly, Jr. foi o seu padriño. Estefanía recibiu o seu nome en honor á súa antepasada Estefanía de Beauharnais.

Estudou no Dames de Saint-Maur de Mónaco e despois na Dupanloud de París. Rematou o bacharelato en 1982. Durante os seus anos de escola estudou danza clásica e piano, tamén competiu en ximnasia e equitación. Fala fluidamente monegasco, francés, inglés e italiano.

O 13 de setembro de 1982, cando regresaban a Mónaco da súa casa de campo de Rocagel (Francia), ela e a súa nai sufriron un accidente de tráfico. Grace faleceu o día seguinte, mentres que Estefanía sufriu unha ruptura dunha vértebra do pescozo. Aínda que a versión oficial foi que Grace tivo un derramo cerebral mentres conducía, houbo rumores de que era Estefanía, que non asistiu ao funeral da súa nai por estar convalecente, quen conducía o vehículo. Estefanía negouse a falar da morte da súa nai ata 1989, cando deu unha entrevista en que dixo: "Hai moita presión sobre min, porque todo o mundo di que eu conducía o coche, que é a miña culpa, que matei a miña nai... Non é doado cando tes que vivir iso con dezasete anos". A princesa non volveu falar do asunto ata 2002, cando concedeu unha entrevista á revista francesa *Paris Match* en que dixo: "Non só tiven que pasar polo horrible trauma de perder a miña nai a unha idade temperá, senón estar ao seu lado no momento do accidente. Ninguén pode imaxinar o moito que sufrín e que sigo sufrindo".

### Moda

O seu carácter díscolo e difícil, a súa axitada vida sentimental e a súa rechamante imaxe afastárona do prototipo de princesa europea e provocaron o alcume de «a princesa rebelde». Díxose repetidamente que Estefanía non asumía o seu papel dentro da familia principesca, sometido ao protocolo e obrigas sociais, e preferiu dedicarse ao mundo do espectáculo e do deseño.

En 1983, despois de recuperarse do accidente, comezou un curso de aprendizaxe en Christian Dior, baixo a dirección do xefe de deseño Marc Bohan. O ano seguinte debutou como modelo nunha reportaxe de roupa de alta costura para a revista española *¡Hola!.* En 1985 apareceu na revista alemá *Vogue* e na norteamericana *Vanity Fair*. Tamén foi imaxe da liña de beleza suíza La Prairie. 

En 1986 lanzou a súa primeira liña de traxes de baño con Alix de la Comble, a quen coñecera durante a súa estadía en prácticas en Dior. O desfile de moda para presentar a liña, que se celebrou no Club Sporting de Mónaco e ao que asistiron o príncipe Rainiero III, o príncipe Alberte e a princesa Carolina, foi un acontecemento importante cuberto polos medios de comunicación de todo o mundo. En 1989, Estefanía lanzou o seu propio perfume homónimo.

### Carreira musical

Estefanía de Mónaco en 1986
En febreiro de 1986, Estefanía autoproduciu e publicou o seu primeiro sinxelo coa discográfica francesa Carrere, baixo a produción de Yves Roze. A canción "Ouragan" e a súa versión en Inglés "Irresistible" foron éxitos internacionais, vendendo máis de 2 millóns de copias. "Ouragan" é un dos sinxelos máis vendidos en Francia en toda a historia. O álbum completo *Besoin*, lanzado como *Stéphanie* nalgúns países, vendeu máis de 1,5 millón de exemplares, con 100 000 só en Francia.

En xaneiro de 1987, Estefanía lanzou o sinxelo "Young Ones Everywhere" en beneficio de UNICEF. O mesmo ano, trasladouse aos Ánxeles para gravar un novo álbum. O álbum *Stéphanie*, publicado en 1991, tivo unhas vendas decepcionantes e críticas negativas, a pesar da xira promocional que incluíu unha actuación no *programa* de Oprah Winfrey. Estefanía rematou así a súa carreira musical despois de gravar "In the Closet" con Michael Jackson para o seu álbum *Dangerous*. A canción converteuse nun éxito en todo o mundo e entrou no *top ten* nos Estados Unidos; porén, Estefanía foi acreditada como "Mystery Girl" e a súa participación na canción non se revelou ata uns anos máis tarde.

Fixo unha breve volta á canción en 2006, cando gravou "L'Or de nos vies", un sinxelo benéfico, xunto coa súa fundación para combater a sida.

Vida persoal
------------

Monograma real
Stéphanie saíu con Paul Belmondo, Anthony Delon, Rob Lowe, Mario Oliver Jutard e Jean-Yves Le Fur antes de comezar unha relación co seu escolta Daniel Ducruet en 1992.

A parella tivo dous fillos, Louis e Pauline Ducruet, nados en 1992 e 1994 respectivamente no Hospital Princesa Grace en Mónaco. Os nenos foron incluídos na liña de sucesión ao trono monegasco cando Estefanía casou con Ducruet o 1 de xullo de 1995 no concello de Mónaco. A parella divorciouse o 4 de outubro de 1996.

Estefanía deu a luz a súa terceira filla, Camille Gottlieb, o 15 de xullo de 1998 no Hospital Princesa Grace. Aínda que no certificado de nacemento nos se incluíu o nome do pai, sospeitouse dende o principio que era o seu xefe de seguridade Jean Raymond Gottlieb e de feito, a propia Camille recoñeceu a Gottlieb como o seu pai. Como os seus pais nunca casaron, Camille non está incluída na liña de sucesión ao trono.

Estefanía e o seu irmán Alberte en agosto de 2013
En 2001, Estefanía comezou unha relación cun adestrador de elefantes casado, Franco Knie, e mudouse cos seus tres fillos á súa caravana de circo. Porén, a relación rematou en 2002, e a familia volveu a Mónaco. O 12 de setembro de 2003, Stéphanie casou co acróbata portugués Adans Lopez Peres, membro do elenco do circo Knie. O matrimonio acabou en divorcio o 24 de novembro de 2004.

Estefanía é a madriña de Andrea Casiraghi, fillo máis vello da súa irmá Carolina.

Notas
-----

1. ↑  "H.S.H. Princess Stéphanie". *Prince's Palace of Monaco*. Arquivado dende o orixinal o 12 de febreiro de 2012. Consultado o 6 de febreiro de 2012.
2. ↑  Englund, Steven (1984). *Grace of Monaco: An Interpretive Biography*. USA: Doubleday. ISBN 0385188129. Consultado o 31 de xaneiro de 2019.
3. ↑  "Princess Grace's Fatal Crash: Her Daughter's Account". *Chicago Tribune*. 23 de outubro de 1989. Consultado o 8 de agosto de 2014.
4. ↑  "Princess Stephanie breaks her silence on the accident that killed her mother". *Hello*. 11 de outubro de 2002. Consultado o 6 de febreiro de 2012.
5. ↑  "Stephanie: 'I was not at wheel when Grace was killed'". *Guardian*. 11 de outubro de 2002. Consultado o 8 de agosto de 2014.
6. ↑  Diliberto, Gioia (19 de novembro de 1984). "High Intrigue and Haute Couture: the Tainted Troubled Times of Monaco's Princess Stephanie". *People*. Arquivado dende o orixinal o 20 de novembro de 2012. Consultado o 6 de febreiro de 2012.
7. ↑  "Princess Stephanie: Her Model's Portfolio". *People*. 15 de abril de 1985. Arquivado dende o orixinal o 20 de novembro de 2012. Consultado o 6 de febreiro de 2012.
8. ↑  "Thanks to a Curious 'Family Friend,' Princess Stephanie's in the Swim—and Daddy's in Deep Water". *People*. 30 de setembro de 1985. Arquivado dende o orixinal o 20 de novembro de 2012. Consultado o 6 de febreiro de 2012.
9. ↑  "Latest news and profile of Princess Stephanie of Monaco". *Hello*. Consultado o 6 de febreiro de 2012.
10. ↑  "Les meilleures ventes tout temps de 45 T. / Singles". *Infodisc.fr* (en francés). Arquivado dende o orixinal o 29 de xuño de 2015. Consultado o 6 de febreiro de 2012.
11. ↑  "Les Certifications depuis 1973, database" (en francés). Infodisc. Arquivado dende o orixinal o 21 de xuño de 2010. Consultado o 6 de febreiro de 2012.
12. ↑  Hiltbrand, David (9 de setembro de 1991). "Picks and Pans Review: Stephanie". *People*. Arquivado dende o orixinal o 19 de outubro de 2012. Consultado o 6 de febreiro de 2012.
13. ↑  "Monaco's Princess Stephanie". *The Oprah Winfrey Show*. 28 de abril de 2011. Consultado o 6 de febreiro de 2012.
14. ↑  "UNAIDS Special Representative HSH Princess Stephanie of Monaco leads creative AIDS fundraising activities". *Joint United Nations Programme on HIV/AIDS*. 7 de decembro de 2006. Arquivado dende o orixinal o 22 de febreiro de 2014. Consultado o 7 de febreiro de 2012.
15. ↑  Diliberto, Gioia (7 de febreiro de 1983). "After Tragedy, a Healing Love". *People*. Arquivado dende o orixinal o 10 de xuño de 2015. Consultado o 6 de febreiro de 2012.
16. ↑  "Stephanie Wards Off the Autumn Chill with a Batch of Beaus". *People*. 12 de novembro de 1984. Arquivado dende o orixinal o 20 de novembro de 2012. Consultado o 6 de febreiro de 2012.
17. ↑  Green, Michelle (15 de xuño de 1992). "A Princess Reborn". *People*. Arquivado dende o orixinal o 23 de maio de 2015. Consultado o 6 de febreiro de 2012.
18. ↑  Barron, James (3 de xullo de 1995). "Chronicle". *The New York Times*. Consultado o 6 de febreiro de 2012.
19. ↑  "The Princess Who Married Her Bodyguard and Joined the Circus: Stéphanie of Monaco's 5 Most Memorable Moments". *PEOPLE.com* (en inglés). Consultado o 2019-04-23.
20. ↑
21. ↑  "Princess Stephanie's pretty daughter Pauline takes centre stage at circus fest". *Hello*. 15 de xaneiro de 2010. Consultado o 6 de febreiro de 2012.
22. ↑  "Mum's the Word". *People*. 13 de abril de 1998. Arquivado dende o orixinal o 10 de xuño de 2015. Consultado o 6 de febreiro de 2012.
23. ↑  Instagram
24. ↑  "The Princess Who Married Her Bodyguard and Joined the Circus: Stéphanie of Monaco's 5 Most Memorable Moments". *PEOPLE.com* (en inglés). Consultado o 2019-04-23.
25. ↑  "Prinses Stéphanie van Monaco opnieuw getrouwd". *Gazet van Antwerpen* (en neerlandés). 16 de setembro de 2003. Consultado o 6 de febreiro de 2012.
26. ↑  "The turbulent love life and marriages of Albert's sisters". *Hello*. 14 de xuño de 2011. Arquivado dende o orixinal o 30 de agosto de 2013. Consultado o 6 de febreiro de 2012.
27. ↑  Diliberto, Gioia (25 de xuño de 1984). "A New Beginning for Monaco's Princess". *People*. Arquivado dende o orixinal o 04 de marzo de 2016. Consultado o 6 de febreiro de 2012.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Estefanía de Mónaco Modificar a ligazón no Wikidata*** |

### Ligazóns externas

* Páxina oficial do Goberno de Mónaco
* Páxina oficial da Casa Real de Mónaco
* Plastic Retro - Music fan site Arquivado 08 de agosto de 2014 en Wayback Machine.

|  |  |
| --- | --- |
| Control de autoridades | 
* Wd: Q215012
* WorldCat
* VIAF: 44320366
* BNE: XX873620
* BNF: 120627510
* Discogs: 284858
* EBID: ID
* Europeana: ID
* FAST: 238919
* Genius: Stephanie-de-monaco
* GND: 118873717
* IMDb: nm0697744
* ISNI: 0000 0001 1442 8903
* LCCN: n88039825
* MusicBrainz: ID
* Munzinger: 00000019602
* NKC: mzk2015868470
* NNDB: 000025694
* SNAC: w6mp877c
* Songkick: 150432
* SUDOC: 028884507
* TMDb: 2713979

 |